Urmările protestelor violente din SUA: Trump vrea să pună mișcarea Antifa pe lista organizațiilor teroriste.
Donald Trump a anunţat
duminică seară că intenţionează să desemneze mişcarea antifascistă Antifa organizaţie
teroristă. Asta, în
contextul în care procurorul general, William Barr, politicieni democraţi şi
republicani cred că grupuri extremiste încurajează protestele violente. "Grupuri de
militanţi agresivi şi agitatori profită de situaţie pentru a urmări o agendă
separată, violentă“, spune procurorul general american.
"Statele Unite ale Americii vor desemna Antifa
drept organizaţie teroristă“, a anunțat Donald Trump pe Twitter.Procurorul general american, William Barr, spune că "grupuri de militanţi agresivi şi agitatori profită de situaţie pentru a urmări o agendă separată, violentă“.În numeroase oraşe din Statele Unite au loc de
câteva zile proteste violente faţă de moartea unui bărbat de culoare, George
Floyd, în timp ce era imobilizat de poliţişti în oraşul Minneapolis. Un agent
de poliţie, Derek Chauvin, a fost pus sub acuzare pentru crimă şi omor din
culpă în cazul morţii lui George Floyd. Alţi trei poliţişti ar putea fi
inculpaţi în acest caz.Nu știi ce e Antifa? Antifa este o mişcare militantă de extremă-stânga, antifascistă, din Statele Unite, formată din grupuri autonome care vor atingerea obiectivelor politice prin acţiuni directe.